Document ID: 32000D0379

Komission päätös,
tehty 14 päivänä joulukuuta 1999,
tuontikiintiöiden määräämisestä täysin halogenoiduille kloorifluorihiilivedyille 11, 12, 113, 114 ja 115, muille täysin halogenoiduille kloorifluorihiilivedyille, haloneille, hiilitetrakloridille, 1,1,1-trikloorietaanille, osittain halogenoiduille bromifluorihiilivedyille ja metyylibromidille 1 päivän tammikuuta ja 31 päivän joulukuuta 2000 väliseksi ajaksi sekä markkinoille saattamista koskevien kiintiöiden määräämisestä osittain halogenoiduille kloorifluorihiilivedyille 1 päivän tammikuuta ja 31 päivän joulukuuta 2000 väliseksi ajaksi
(tiedoksiannettu numerolla K(1999) 4434)
(Ainoastaan espanjan-, saksan-, englannin-, ranskan-, italian-, kreikan-, hollannin-, ruotsin-, tanskan- ja portugalinkieliset tekstit ovat todistusvoimaisia)
(ETA:n kannalta merkityksellinen teksti)
(2000/379/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon 15 päivänä joulukuuta 1994 annetun neuvoston asetuksen (EY) N:o 3093/94(1) ja erityisesti sen 4 artiklan 8 kohdan ja 7 artiklan 2 kohdan,
sekä katsoo, että:
(1) asetuksen (EY) N:o 3093/94 7 artiklan 1 kohdassa säädetään, että lukuun ottamatta osapuolten hyväksymää tekniikkaa hyväksi käyttämällä hävitettäviä aineita tai muiden kemikaalien valmistuksessa raaka-aineina käytettäviä aineita, tai karanteenikäsittelyä tai ennen kuljetusta tapahtuvaa käsittelyä varten käytettäviä aineita, kolmansista maista tuotujen valvottavien aineiden laskeminen vapaasti liikkeelle yhteisössä on määrällisten rajoitusten alaista, sanotun kuitenkaan rajoittamatta 4 artiklan 8 kohdan soveltamista,
(2) määrälliset rajoitukset, jotka koskevat valvottavien aineiden laskemista vapaasti liikkeelle yhteisössä, on annettu asetuksen (EY) N:o 3093/94 liitteessä II ja 4 artiklan 8 kohdassa; näitä rajoituksia voidaan muuttaa 7 artiklan 3 kohdan mukaisesti,
(3) näiden määrällisten rajoitusten muuttaminen ei saa johtaa siihen, että valvottavien aineiden kulutus yhteisössä ylittää otsonikerrosta heikentävistä aineista tehdyn Montrealin pöytäkirjan mukaisesti asetetut määrälliset rajoitukset,
(4) asetuksen (EY) N:o 3093/94 4 artiklan 8 kohdassa määritellään osittain halogenoitujen kloorifluorihiilivetyjen (HCFC-yhdisteiden) arvioitu kokonaismäärä, jonka tuottajat ja tuojat saavat saattaa markkinoille tai käyttää itse 1 päivän tammikuuta ja 31 päivän joulukuuta 1995 välisenä aikana ja jokaisen sitä seuraavan 12 kuukauden jakson aikana; määrä on 8079 ODP-tonnia,
(5) komission on mainitun asetuksen 4 artiklan 8 kohdan mukaisesti myönnettävä 16 artiklassa säädettyä menettelyä noudattaen kiintiö jokaiselle tuottajalle tai tuojalle joko silloin, kun tuottajien tai tuojien markkinoille saattama tai itse käyttämä HCFC-yhdisteiden kokonaismäärä saavuttaa 80 prosenttia säädetystä määrästä tai viimeistään 1 päivänä tammikuuta 2000 sen mukaan, kumpi päivämäärä on aiempi,
(6) mainittu 80 prosentin raja saavutettiin vuosina 1997 ja 1998; on todennäköistä, että se saavutetaan myös vuonna 1999, ja tämän vuoksi on määrättävä HCFC-yhdisteiden markkinoille saattamista koskevat kiintiöt vuodeksi 2000,
(7) komission on asetuksen (EY) N:o 3093/94 7 artiklan 2 kohdan mukaisesti määrättävä yrityksille valvottavien aineiden vuosittaiset kiintiöt 16 artiklassa säädettyä menettelyä noudattaen,
(8) komissio on julkaissut ilmoituksen otsonikerrosta heikentävien valvottavien aineiden tuojille Euroopan yhteisössä(2) ja saanut tuontikiintiöitä koskevia hakemuksia,
(9) kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, halonien, hiilitetrakloridin, 1,1,1-trikloorietaanin ja bromifluorihiilivetyjen tuonti yhteisöön on kielletty muihin tarkoituksiin kuin raaka-aineeksi, hävitettäväksi tai välttämättömiä käyttötarkoituksia varten; tuonti raaka-aineeksi ja hävitettäväksi ei ole neuvoston asetuksen (EY) N:o 3093/94 mukaisesti kiintiöityä; välttämättömiä käyttötarkoituksia koskevat kiintiöt määritellään erillisellä komission päätöksellä,
(10) kiintiöiden määrääminen tuottajille ja tuojille perustuu jatkuvuus-, tasapuolisuus- ja suhteellisuusperiaatteeseen; kiintiöitä määrätessään komissio on pyrkinyt vähentämään entisestään otsonikerrosta vahingoittavien aineiden tuotantoa, tuontia ja käyttöä ja pyrkinyt puuttumaan markkinoiden toimintaan mahdollisimman vähän,
(11) metyylibromidin tuontikiintiöt annetaan ensisijaisille tuojille, joina komissio pitää niitä, jotka käyvät kauppaa laskutuksen perusteella suoraan yhteisön ulkopuolella toimivien tuottajien kanssa; metyylibromidin osalta jätetään 100,6 ODP-tonnin suuruinen varaus jaettavaksi vuonna 2000 16 artiklan menettelyä noudattaen,
(12) on aiheellista varata osa HCFC-yhdisteiden markkinoille saattamista koskevasta kokonaiskiintiöstä yhteisön tuojille, jotka eivät valmista HCFC-yhdisteitä; vuosina 1998 ja 1999 tuonnin osuus on noin 4 prosenttia käytettävissä olevasta kokonaiskiintiöstä; vuonna 2000 on aiheellista varata 4 prosenttia kokonaiskiintiöstä tuojille, jotka eivät valmista HCFC-yhdisteitä; määrä on 323 ODP-tonnia,
(13) HCFC-yhdisteiden markkinoille saattamista koskeva tuottajakohtainen kiintiö yhteisössä vuonna 2000 perustuu kunkin tuottajan markkinaosuuteen vuonna 1996 laskettuna ODP-tonneina; on aiheellista pitää lähtökohtana vuotta 1996; on aiheellista jakaa 7756 ODP-tonnin suuruinen HCFC-yhdisteiden käytettävissä oleva kokonaismäärä tuottajien kesken kokonaan,
(14) komissio myöntää tuontiluvat mainitun asetuksen 6 artiklan mukaisesti todettuaan tuojan noudattavan 7, 8 ja 12 artiklaa,
(15) muista kuin pöytäkirjan osapuolina olevista valtioista tuotujen täysin halogenoitujen kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, halonien, hiilitetrakloridin, 1,1,1-trikloorietaanin ja osittain halogenoitujen bromifluorihiilivetyjen luovuttaminen vapaaseen liikkeeseen yhteisössä on asetuksen (EY) N:o 3093/94 8 artiklan mukaisesti kielletty,
(16) tässä päätöksessä säädetyt toimenpiteet ovat mainitun asetuksen 16 artiklassa tarkoitetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Asetuksella (EY) N:o 3093/94 säännelty täysin halogenoitujen kloorifluorihiilivetyjen 11, 12, 113, 114 ja 115 määrä, jonka vuonna 2000 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-tonnia.
2. Asetuksella (EY) N:o 3093/94 säännelty muiden täysin halogenoitujen kloorifluorihiilivetyjen määrä, jonka vuonna 2000 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-tonnia.
3. Asetuksella (EY) N:o 3093/94 säännelty halonien määrä, jonka vuonna 2000 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-tonnia.
4. Asetuksella (EY) N:o 3093/94 säännelty hiilitetrakloridin määrä, jonka vuonna 2000 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-tonnia.
5. Asetuksella (EY) N:o 3093/94 säännelty 1,1,1-trikloorietaanin määrä, jonka vuonna 2000 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-tonnia.
6. Asetuksella (EY) N:o 3093/94 säännelty metyylibromidin määrä, jonka vuonna 2000 saa luovuttaa vapaaseen liikkeeseen Euroopan yhteisössä, on 5870 ODP-tonnia muuhun käyttöön kuin raaka-aineeksi, karanteenikäsittelyyn tai ennen kuljetusta tapahtuvaan käsittelyyn tarkoitettua ainetta.
7. Asetuksella (EY) N:o 3093/94 säännelty osittain halogenoitujen bromifluorihiilivetyjen määrä, jonka vuonna 2000 saa tuoda Euroopan yhteisön ulkopuolella olevista lähteistä ja luovuttaa vapaaseen liikkeeseen yhteisössä, on 0 ODP-tonnia käyttämätöntä raaka-aineeksi tarkoitettua ainetta.
2 artikla
1. Asetuksella (EY) N:o 3093/94 säännelty osittain halogenoitujen kloorifluorihiilivetyjen määrä, jonka tuottajat ja tuojat saavat vuonna 2000 saattaa markkinoille tai käyttää itse yhteisössä, on 8079 ODP-tonnia.
2. Asetuksella (EY) N:o 3093/94 säännelty osittain halogenoitujen kloorifluorihiilivetyjen määrä, jonka tuottajat saavat vuonna 2000 saattaa markkinoille tai käyttää itse yhteisössä, on 7756 ODP-tonnia.
3. Asetuksella (EY) N:o 3093/94 säännelty osittain halogenoitujen kloorifluorihiilivetyjen määrä, jonka komissio myöntää yhteisön tuojille, jotka eivät valmista HCFC-yhdisteitä, on 323 ODP-tonnia.
3 artikla
1. Metyylibromidin tuontikiintiöt määrätään 1 päivän tammikuuta ja 31 päivän joulukuuta 2000 väliseksi ajaksi liitteessä II luetelluille yrityksille ja siinä ilmoitettuihin tarkoituksiin.
2. Yhteisön tuottajien ja tuojien osittain halogenoitujen kloorifluorihiilivetyjen markkinoille saattamista tai omaa käyttöä koskevat kiintiöt määrätään 1 päivän tammikuuta ja 31 päivän joulukuuta 2000 väliseksi ajaksi liitteessä III luetelluille yrityksille.
3. Metyylibromidin tuontikiintiöt 1 päivän tammikuuta ja 31 päivän joulukuuta 2000 väliseksi ajaksi ovat liitteen IV mukaiset.
4. Yhteisön tuottajien ja tuojien osittain halogenoitujen kloorifluorihiilivetyjen markkinoille saattamista tai omaa käyttöä koskevat kiintiöt 1 päivän tammikuuta ja 31 päivän joulukuuta 2000 väliseksi ajaksi ovat liitteen V(3) mukaiset.
4 artikla
Tämä päätös on osoitettu liitteessä I luetelluille yrityksille.
Tehty Brysselissä 14 päivänä joulukuuta 1999.

Labels: 3
1
20